Europæiske mænd er vilde med at betale et femcifret beløb for en kærlighedstur til Thailand, hvis de har brug for en ny kone. Det koster dog kassen.

Du kan se dokumentaren Kærlighed på bestilling på TV 2 PLAY

Antallet af internationale ægteskabsbureauer er eksploderet, og der er fire gange så mange som for 10 år siden.

I dokumentaren Kærlighed på bestilling følger man blandt andre 46-årige Chris, der giver mere end 20.000 kroner for en ugelang arrangeret kærlighedstur til Thailand, hvor han prøver at finde en kone blandt 250 udvalgte thaipiger.

- Når man har været alene i lang tid, er man altid på udkig, siger Chris, der blev skilt fra sin kone efter 13 års ægteskab.

Hør, hvorfor europæiske mænd tager til Thailand for at finde en ny kone, i interviewet herunder:

Med thaipige på date

Ligesom mange andre mænd i alle aldre rejser han 10.000 kilometer væk for at lede efter den perfekte partner – og betaler samtidig et bureau et femcifret beløb for at finde interesserede thailandske kvinder til ham.

Til et socialt arrangement, hvor mændene kan gå rundt og snakke med op imod 250 unge kvinder, møder den 46-årige britiske alenefar den 10 år yngre Baimon.

Det resulterer hurtigt i en date, og da den også går vellykket, tager Chris hjem til hendes familie for at bede om lov til at invitere hende ud endnu en gang.

Forlanger 2000 kroner om dagen

Mødet med Baimons søster, der tager imod den 46-årige brite, går dog ikke helt som ønsket. Søsteren forlanger penge, hvis han skal date Baimon yderligere.

- Så fandt hun lommeregner, papir og blyant frem og regnede ud, hvor mange dage jeg var her endnu, fortæller Chris i den britiske dokumentar.

Baimons søster forlangte 2000 danske kroner om dagen, hvis han skulle fortsætte med at se hende.

Derfor er thaipiger interesserede i europæiske mænd

Chris gik fra mødet med søsteren i protest over menneskehandlen og gjorde forholdet med Baimon forbi kort efter (se bruddet i dokumentaren på TV 2 PLAY)

Ifølge ægteskabsbureauerne er de thailandske kvinder og deres familier dog ikke kun ude efter penge.

- Enhver kvinde, der gerne vil giftes; hvis hun er ved sine fulde fem, og hun er rimelig fornuftig, vil hun ikke gifte sig med en mand, der er fattig, grim eller syg, siger ægteskabsarrangør Natali.

I videoen herunder kan du se et interview med 29-årige Apple fra Thailand, hvor hun forklarer, hvorfor hun er interesseret i udenlandske mænd.

Chris’ date venter barn

Baimon prøvede at forklare over for Chris, at hun intet kendte til søsterens planer om menneskehandel.

Han fandt dog senere ud af, at hun samtidig havde datet en anden udenlandsk mand, og at hun nu venter barn.

Selv om Chris’ jagt på en ny kone ikke lykkedes i første omgang, fortsætter han jagten på en ny kone gennem et af de mange internationale ægteskabsbureauer. Han var gift med sin første kone i 13 år, og sammen fik de to børn, der er henholdsvis 10 og 14 år.

Antallet af internationale ægteskabsbureauer er eksploderet, og der er fire gange så mange som for 10 år siden. Foto: TV 2 / TV 2

Ukraine er et tag selv-bord

Thailand er ikke det eneste sted, hvor man finde sig en udenlandsk kone. Ukraines hovedstad, Kiev, bliver kaldt for Europas kone-tag selv-bord. I byen er der flere kvinder per mand end i noget andet europæisk land.

I dokumentaren fra Channel 4 kan du også møde den 26-årige jomfru Mike, der tager til Ukraine for at mødes med en ukrainsk kvinde.

På parrets første date ender de i seng sammen, men dagen efter gør han det forbi.

Se Chris’ første møde med den thailandske kvinde i videoen øverst i artiklen.

Og se dokumentaren på TV 2 PLAY.